##### CENTRALIZUOTO ŠILUMOS TIEKIMO PIRKIMO

##### SUTARTIS

2025 m. kovo d. Nr.

Šilalė

**Šilalės rajono savivaldybės administracija**, juridinio asmens kodas 188773720, adresas: J. Basanavičiaus g. 2-1, 75138 Šilalė, atstovaujama Šilalės rajono savivaldybės administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Vartotojas), ir

**UAB „Šilalės šilumos tinklai“** juridinio asmens kodas 176502533, kurios registruota buveinė yra Maironio g. 20B, 75137 Šilalė, atstovaujama direktoriaus Ernesto Aušros, veikiančio pagal Bendrovės įstatus, (toliau – Tiekėjas)*,* toliau kartu sutartyje vadinamos Šalimis, sudarė šią Sutartį (toliau – Sutartis).

**I. SUTARTIES DALYKAS**

1.1. Šia sutartimi Tiekėjas įsipareigoja tiekti (pristatyti ir parduoti) Vartotojui šilumą patalpoms, esančioms adresu Šventupio g. 3, Šiauduvos k., Laukuvos sen., Šilalės r., o Vartotojas įsipareigoja naudoti šilumą ir atsiskaityti už ją sutartyje nurodytomis sąlygomis ir tvarka.

**II. OBJEKTŲ CHARAKTERISTIKOS**

**2.1. Objektų charakteristika:**

|  |  |
| --- | --- |
| **Objekto adresas-(ai)** | Šventupio g. 3, Šiauduvos k., Laukuvos sen., Šilalės r |
| **Bendras naudingas (šildomas) plotas, kv. m** | 1150,28 |
| **Šilumos kiekis, KWh** | 120 000 |

**III. SUTARTIES ŠALIŲ ĮSIPAREIGOJIMAI**

3.1.Tiekėjas įsipareigoja:

* + 1. nenutrūkstamai (išskyrus Šilumos tiekimo ir vartojimo taisyklėse nurodytus atvejus) tiekti Vartotojui šilumą pagal šioje sutartyje numatytas sąlygas;
    2. palaikyti šilumos šaltinio tiekimo ribose teisės aktais nustatytus parametrus, šilumos perdavimo tinklų teisės aktuose nustatytą skaičiuojamąjį šilumos tiekimo darbo rėžimą ir šilumnešio parametrus, pastatų tiekimo vartojimo ribose, vadovaujantis teisės aktuose nurodytomis šilumos gamybos, perdavimo ir pastato šilumos įrenginių darbo rėžimų nuostatomis, apskaičiuotus tokius šilumnešio parametrus, kurie leistų pastato savininkui - šilumos vartotojui išlaikyti tiekimo vartojimo ribose šilumos įrenginių projekte nurodytą ar teisės aktų nustatytą šilumos įrenginių darbo rėžimą bei šilumos galią;
    3. prižiūrėti ir laiku remontuoti savo šilumos gamybos ir perdavimo įrenginius bei atsiskaitomuosius šilumos apskaitos prietaisus;
    4. informuoti vartotoją apie šilumos tiekimo apribojimą ar nutraukimą dėl įrenginių remonto ar naujų įrenginių prijungimo, jeigu negalima šių darbų atlikti planinio remonto metu, įspėti ne vėliau kaip prieš 10 kalendorinių dienų;
    5. atlyginti Vartotojui žalą ar patirtus nuostolius, kurie atsirado dėl Tiekėjo kaltės;
    6. Tiekėjas neatsako už šilumos nutraukimą, esant gedimams ne Tiekėjo balanse esančiuose šilumos tinkluose ar įrenginiuose;

3.1.7. kiekvieno mėnesio 28–31 d. Tiekėjas nuskaito atsiskaitomųjų šilumos apskaitos prietaisų rodmenis, ataskaitinio laikotarpio šilumos balanso sudarymui;

3.1.8. Teikėjas, įsipareigoja vykdydamas Sutartį, laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninė dokumentacija, ataskaitos ir (ar) kiti su Sutarties vykdymu susiję dokumentai Vartotojui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Vartotojas nurodo tokį būtinumą.

3.2.Vartotojas įsipareigoja:

* + 1. teisės aktuose nustatyta tvarka prižiūrėti ir atsakyti už nuosavybės teise priklausančių šilumos įrenginių bei pastato išorės atitvėrimų (langų, durų, sienų, stogo ir pan.) būklę ir priežiūrą ir pats atlikti nurodytas pastato šildymo ir karšto vandens sistemos prižiūrėtojo pareigas arba sudaryti sutartį su juridiniu ar fiziniu asmeniu, turinčiu Valstybinės energetikos inspekcijos prie Ūkio ministerijos atestatą vykdyti šilumos įrenginių eksploatavimo darbus;
    2. siekti, kad išnaudojant visas turimas technines ir organizacines galimybes pastato šilumos įrenginių darbo režimas atitiktų ekonomiško ir racionalaus šilumos vartojimo reikalavimus;
    3. leisti savo teritorijoje ar patalpose bet kuriuo paros metu Tiekėjo atstovams, turintiems darbo pažymėjimus, netrukdomai patikrinti šilumos tinklų, tiekimo įrenginių techninę būklę ir darbo režimą, apskaitos prietaisų darbą bei rodmenis, atlikti avarijų likvidavimo darbus;
    4. užtikrinti jo teritorijoje ir patalpose šilumos tiekėjui priklausančių šilumos įrenginių, statinių, komunikacijų bei atsiskaitomųjų šilumos apskaitos prietaisų apsaugą;
    5. apmokėti Tiekėjui už suvartotą šilumos kiekį pagal skaitiklių parodymus;
    6. pasikeitus patalpų savininkui ne vėliau kaip per 10 kalendorinių dienų informuoja Tiekėją.

**IV. ŠILUMOS KAINA IR ATSISKAITYMAS UŽ SUVARTOTĄ ŠILUMĄ**

4.1. Bendra centralizuoto šilumos tiekimo paslaugos kaina negali viršyti 14000,00Eur(keturiolikos tūkstančių eurų 00 ct *)* su PVM.

4.2. Sutarties 4.1 papunktyje nurodyta paslaugos kaina bei Sutarties 2.1 papunktyje nurodytas paslaugų kiekis yra preliminarūs. Vartotojas neįsipareigoja nupirkti viso Sutarties 2.1 papunktyje numatyto paslaugų kiekio bei sumokėti visą Sutarties 4.1 papunktyje numatytą paslaugos kainą. Galutinė Sutarties kaina bus apskaičiuojama pagal faktiškai Tiekėjo suteiktų paslaugų kiekį.

4.3. Šiluminės energijos įkainis gali kisti (didėti ar mažėti) dėl Valstybinės kainų ir energetikos kontrolės komisijos patvirtintos Šilumos ir karšto vandens kainų nustatymo metodikos, jos pakeitimais bei dėl kitų kitais galiojančių norminių teisės aktų. Tokiu atveju Sutarties paslaugų kaina pasikeičia tiek, kiek pasikeičia nustatytas įkainis. Šis įkainio pasikeitimas nebus laikomas pirkimo sutarties sąlygų keitimu.

4.4. Tiekėjas praneša Vartotojui apie pakeistą šilumos ir (ar) karšto vandens kainą viešai Tiekėjo įmonės interneto svetainėje [www.silalessilumostinklai.lt](http://www.silalessilumostinklai.lt).

4.5. Visas pastatuose suvartotas šilumos kiekis, nustatomas pagal atsiskaitomųjų šilumos apskaitos prietaisų rodmenis pastatų įvade.

4.6. Vartotojas už suvartotą šilumos kiekį apmoka pagal ataskaitinio laikotarpio galiojančias centralizuotai tiekiamos šilumos kainas bei normatyvus.

4.7. Sugedus šilumos skaitikliui, mokama pagal paskutiniųjų trijų parų, nuo informacijos pateikimo dienos, suvartojimo vidurkį, bet ne ilgiau kaip 15 parų. Per tą laikotarpį Tiekėjas privalo pakeisti šilumos skaitiklį.

4.8. Tiekėjas parengia ir ne vėliau kaip iki kito mėnesio 7 dienos pateikia (išsiunčia) Vartotojui apmokėti PVM sąskaitą faktūrą per SABIS sistemą.

4.9**.** **PVM sąskaita faktūra turi būti išrašoma Laukuvos seniūnijos vardu (Šilalės rajono savivaldybės administracijos Laukuvos seniūnija, kodas 188614682, adresas: Eitvydaičių g. 3, Laukuvos mstl., Šilalės r.).**

4.10. Vartotojas už suvartotą šilumos energiją įsipareigoja atsiskaityti su tiekėjubankiniu pavedimu į Tiekėjo atsiskaitomąją sąskaitą pagal gautą PVM sąskaitą faktūrą ne vėliau kaip per 30 kalendorinių dienų einamojo mėnesio paskutinės darbo dienos.

4.11. Vartotojo permokėjimas už šilumą užskaitomas kitam mokėjimo periodui.

**V. SUTARTIES GALIOJIMAS IR ŠALIŲ ATSAKOMYBĖ**

5.1 Sutartis įsigalioja nuo jos pasirašymo dienos ir galioja **12 ( dvylika) mėnesių** arba kol bus išnaudota pirkimui skirta lėšų suma, priklausomai nuo to, kuri sąlyga įvyks anksčiau. Finansinių įsipareigojimų atveju sutartis galioja iki galutinio šalių tarpusavio atsiskaitymo.

5.2. Sutartis sudaryta ir pasirašyta dviem egzemplioriais, turinčiais vienodą teisinę galią – po vieną kiekvienai sutarties šaliai.

5.3. Šalys turi teisę pirma laiko nutraukti šią sutartį šalių susitarimu, apie tai antrąją sutarties šalį raštu įspėjusios ne vėliau kaip prieš 30 kalendorinių dienų.

5.4. Tarpusavio ginčus šalys sprendžia derybomis, o nepasiekus susitarimo, Lietuvos Respublikos civilinio proceso kodekso ir kitų Lietuvos Respublikos teisės aktų nustatyta tvarka.

5.5. Pasikeitus adresams, telefonų ir faksų numeriams, banko rekvizitams, sutarties šalys įsipareigoja apie tai ne vėliau kaip per 5 kalendorines dienas raštu informuoti viena kitą.

5.6. Už Sutarties vykdymą ir Sutarties pakeitimus atsakingas asmuo – Šilalės rajono savivaldybės administracijos Laukuvos seniūnijos seniūnas Virgilijus Ačas, tel.nr. (0 449) 56362, el.p. [virgilijus.acas@silale.lt](mailto:virgilijus.acas@silale.lt)

5.7. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos ...

**VI. KITOS SĄLYGOS**

6.1. Tiekėjas turi teisę raštu įspėjęs ne vėliau kaip prieš 10 kalendorinių dienų ir papildomai įspėjęs prieš 24 valandas, sustabdyti visiškai arba apriboti šilumos, šilumnešio tiekimą Vartotojui tik Šilumos tiekimo ir vartojimo taisyklėse nurodyta tvarka.

6.2. Vartotojas turi teisę keisti, rekonstruoti ar atjungti šilumos įrenginius tik nepažeisdamas pastato ir kitų patalpų savininkų teisių ir teisėtų interesų.

6.3. Už šilumos nutraukimą dėl nenugalimų jėgų *(force majeure)* šalys neatsako.

6.4. Kiekvieną ginčą, nesutarimą ar reikalavimą, kylantį iš šios Sutarties ar susijusių su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Vartotojo buveinės vietą.

6.5. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.

6.6. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba ji negavo pranešimų, siųstų pagal paskutinius turimus rekvizitus.

6.7. Sutarčiai ir iš jos kylantiems Šalių santykiams bei jų aiškinimui taikoma Lietuvos Respublikos teisė.

6.8. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisė aktams.

**VII. SUTARTIES PRIEDAI**

|  |  |  |  |
| --- | --- | --- | --- |
| 7.. Sutarties priedai:  7.1. Techninė specifikacija;  7.2. Tiekėjo pasiūlymas.  **Vartotojas:**   |  | | --- | | **Šilalės rajono savivaldybės administracija** | | Adresas: J. Basanavičiaus g. 2-1,75138 Šilalė  Juridinio asmens kodas 188773720  A. s. LT524010044500040033  Bankas „Luminor Bank“, AS  Kodas 40100  El. paštas [administratorius@silale.lt](mailto:administratorius@silale.lt)  Tel. (0 449) 76114  Faksas (0 449) 76118  Šilalės rajono savivaldybės administracijos  direktorius Andrius Jančauskas | | **Tiekėjas:**  **UAB „Šilalės šilumos tinklai“**  Juridinio asmens kodas 176502533  PVM mokėtojo kodas LT765025314  Maironio g. 20B, 75137 Šilalė  A. s. Nr. LT394010044500030276  Bankas AB „Luminor Bank“, AS  Banko kodas 40100  El. p. [info@silalessilumostinklai.lt](mailto:info@silalessilumostinklai.lt)  Tel. (0 449) 74491  Direktorius  Ernestas Aušra |